text
stringlengths 33
26.1k
| label
stringclasses 5
values |
|---|---|
Виталий Пронин 24-тӥ-28-тӥ апреле адӟытонъёс радъянъя «Удмуртия» центр радъя «Пельменелепия» ӵошатскон. Конкурсэ пыриськон понна люкано команда - 2 бадӟым мурт (анай, атай, песянай, песятай) но 12 аресозь пинал. Конкурсэ пыриськыны быгатоз 20 команда. Соос нырысь вожвылъяськозы финалэ шедён понна. Нырысетӥез ӵошатскон ортчоз 6-тӥ апреле «Петровский» вуз карон центрын.Котькуд командалы пельнянь кутон понна висъяськоз ӝӧк, дуско, погыльскон, ыльнянь, пельняньлы пушкес но мукет кулэ луись котыр. Чаклалозы, макем трос пельнянь кутозы вожвыляъськисьёс 10 минут ӵоже.Вормись 3 командаез вите ӟеч кузьымъёс. 1-тӥ инты понна — 10 сюрс манетъем сертификат, 2-тӥ интылы — 7 сюрс манет, 3-тӥ интылы 5 сюрс манет. Озьыен, ойдолэ пельнянь чепылляны!Алёна Ионина Туспуктэм: ru.wikipedia.org Теги: конкурс пельнянь | Иворъёс |
Виталий Пронин Нижний Новгород улос эшшо одӥг тунсыко синпелетлы узырмиз. Со сӥземын луоз мотоосын ворттылӥсьёслы.- Со уг укша огшоры синпелетъёслы, малпаммыя со одӥгез кар тодметлы пӧрмоз. Городын улӥсьёс пӧртэм пумо туспуктэмъёс лэсьтыны быгатозы, нош байкеръёслы синпелет тодазы вайытоз ужзылэсь шурдыт луэмзэ, - гожтӥз блогаз кар админитрациысь кивалтӥсь Олег Кондрашов.Дарья Шиляева Туспуктэмез: vpodarok.ru Теги: мото синпелет | Иворъёс |
Виталий Пронин Школае лыктӥсь егит дышетӥсь уз узырмы. Толэзьлы быдэ со басьтыны быгатоз 6 сюрс 500 пала манет уждун. Нош апреле гинэ та лыдпус возиськиз 5 сюрс манет котырын.Туэ вузъёсты йылпумъям 150 егит мурт школае вуиз. Валамон, соослэн категоризы но, стажзы но ӧвӧл, соин бадӟым уждун но сӥзьыны уг луы.Егит специалистъёсты нокытын но бадӟым коньдонэн уг гочато, вераз дышетонъя но наукая министр Андрей Кузнецов. Ӟеч уждун басьтон понна адями ассэ возьматыны кулэ. Оло, со Инмарен сётэм ӟеч педагог луэ, ужаны мылкыдыз ӧръяське. Соку быгатоз ни 14 сюрс манет уждун понна но нюръяськыны.Муниципал кылдытэтъёс быгато асьсэ ласянь юрттыны егит педагогъёслы. Куд-ог районъёсын толэзьлы быдэ 2 сюрс манет сёто. Мукетаз - араз оглом 10 сюрс манет.Кивалтӥсьёс шуо, эн вунэтэ дышетӥсьлы чаклам льготаосты но. Гуртъёсын оклад вӧзы 25 процент ватсэт сётӥське, тыллы но газлы ӝыны дун тыроно.Елена Скворцова. Теги: АндрейКузнецов | Иворъёс |
Виталий Пронин Россия ӧтёнэн потӥз: Сочиын Олимпиада но Паралимпиада ортчон вакытэ вань ожмаськонъёсты дугдытоно. Тае лыдэ мед басьтозы вал Сириын но, куре Кунгожсьӧр ужъёсъя министерство. Юнме шорысь таӵе ӧтён ӧз кылды. Вашкала Грециын Олимпиада шудонъёс ортчыку, быдэс дуннеын ӵашетонъёс чусомылӥзы. Элина Кумачёва Туспуктэм: photo-finish.ru Теги: Олимпиада-2014 спорт | Иворъёс |
Виталий Пронин Арнянуналэ Россиысь куасэн бызьылонъя воргоронъёслэн командазы Сочиын ортчись Олимпиадаын азвесь медаль утӥзы.Воргоронъёслэн эстафетаязы кык спортсмен Удмуртиысь вал. Нырысетӥ этап бызьыны оскемын вал Можгаысь Дмитрий Япаровлы. 10 иськем сюреслэсь бадӟым люкетсэ азьветлӥсьёс пӧлын мынӥз, берпуметӥ круг гинэ ӟигарзэ быдтӥз. Финише тямысэтӥ вуиз. Кыкетӥ этапын бызись Александр Бессмертных Россилэсь командазэ витетӥ интые поттӥз, нырысетӥ интылэсь 41,3 секундлы кылизы. Кужмо нюръяськоно луиз Александр Легковлы, командаез со кыкетӥ интые ӝутӥз. Нош Шарканысь Максим Вылегжанин та вормонэз утьыны быгатӥз. Удмуртиысь спортсменъёсты но Россиысь воргоронъёслэсь тренерзэс, Шарканысь Олег Перевозчиковез бадӟым вормонэн ӟечкылаз Александр Волков. Азьланезлы эшшо но сэзьгес кариськыны куриз, батыръёслэн кадь кужым сӥзиз. Пусйыны кулэ, Россиысь команда тол Олимпиадаосын 1994-тӥ арысен медаль ӧз басьтылы.Валентина Кутузова Туспуктэм: ria.ru Теги: ДмитрийЯпаров куасэнбызьылон МаксимВылегжанин Олимпиада-2014 Сочи-2014 | Спорт |
Виталий Пронин 43 аресъем тодмо миллиардер, юрист, инвестор Дмитрий Шумков.Россиысь 43 аресъем тодмо миллиардер, юрист, инвестор Дмитрий Шумков 4-тӥ декабре «Москва-Сити» юртын ошиськиз.Россиысь ивор вӧлмытӥсь ёзъёс гожто: со нуналэ Шумков уж дураз вуиз огдышем сямен. Тусаз, выросъёсаз учкыса, нокин ӧз вала, бизнесмен улонэныз люкиськыны малпа шуыса.Д. Шумков вордӥськиз 1972-тӥ арын Сарапул городын. Йылпумъяз Удмурт кун университетысь история факультетэз. 1990-тӥ аръёсы ужаз шаерысьтымы Прокуратураын. 25 аресаз юстициысь полковник луиз.Элькунамы начар семьяослы визь-нодэн юрттонъя «Правоком» компания кылдытӥз. Но Удмурт шаерын солы ӟоскыт йӧтӥз. Кошкиз Москвае. 2012-тӥ арын Правовой инициативаосъя центрлэн кивалтӥсез луиз.Берло дыре Шумков Москваысь «Олимпийский» спорткомплексэн, мувќй поттонъя «Норильск-1» интыен кивалтӥсьёс пӧлы пыриз. «Арлэн юристэз» премилэн лауреатэз луиз. Россиысь тужгес устоосыз 10 юристъёс пӧлы шедиз. Та сяна, Москваысь кӧня ке коркаосты выльдонъя проектлэн инвесторез вал. Солэн 30 миллиард манет тыр ваньбурез лыдъяське.Бизнесмен юн кусыпъёс возиз «Мосинжпроектлэн» кивалтӥсеныз Андрей Архангельскиен. Нош Архангельскиез уксёен кузьым басьтэмез понна кырмизы. 3-тӥ декабре 3 но ӝыны арлы пытсэт сьӧры келязы, 50 миллион манет тыриськон тупатӥзы. 4-тӥ декабре Шумков ошиськиз. Та 2 учыръёс ог-огенызы герӟаськемын яке ӧвӧл - туннэ эскерон мынэ на.Семьяез, матысь адямиосыз сярысь узыр юрист вераськыны ӧз яратылы. Воргорон алигес люкиськиз. Азьвыл кузпалыз улэ Лондонын. Кык пиосыз будо.Ольга Корепанова Туспуктэм вотэсысь кутэмын | Иворъёс |
Виталий Пронин Эстониысь дышетскем Ирина Зангарик.Ар ӵоже Эстониын дышетски. Кыӵе юанъёссы кылдо адямиослэн та страна пумысен?1. Ӟучъёсыз уг ярато отын?Котькуд нунал тышкало! Ульчае потыса уг вуттӥськы, кин ке, мыжыкъёсыныз шонаса, дорам лыктэ ни. Лыз-вож ымнырын ветлӥсько. Улӥськом кышкаса, куарамес поттыны дӥсьтытэк. Тӥ, зэмзэ но, озьы малпаськоды? Бен, котькытын но национализмен висись адямиос сюро, но оске, дунне вылын адекватной адямиос тросгес!2. Отын удмуртъёсты тодо-а?Кӧня ке тодо, малы ке шуоно Эстон шаерын ог 300 удмурт улэ. Кызьы соос татчы вуизы? Мон уг тодӥськы! Инмар гинэ тодэ, дыр. Оло, дунтэк wi-fi яке карт утчаса?Со сяна, 9 толэзь ӵоже (кыл сётӥсько!) нуналаз одӥг пол ке но ми Настя эшеным вераллямы удмуртъёс, финъёс, эстонъёс, венгеръёс, пельнянь, Брангурт песянайёс сярысь. Валамы: сыӵе «лекциез» лякытгес радъяны ӝытазе яке уйин, барын яке клубын капчиям студентъёслы. Час ортчыса, соос асьсэлэсь нимзэс но уг ни тодо, но капчиен вераны быгато Удмурт Элькунлэсь быдӟалазэ.3. Европаын умой уло, дыр?О-о, соос ветло зарниен чеберъям азвесь сьӧросэ, сиськем бере ымдурзэс 100 евро купюраен ӵушыло. Коркаосазы, бразильской сериалъёсын сямен, пыдкутчанэн ветло. Соос понна «неевропейской» прислуга сиён пӧра, утялске, нылпиоссэс уте. Ватсаса, котькудӥз европеец англи кылын анай кылыныз сямен вераське, конечно, мынэсьтым но Настялэсь тузӥгес! Ми Европаысь ӧвӧл ук!4. Эстонецъёс гызмылтӥсесь-а?Так-то озьы быдэс дунне малпа, кадь. Но соос ӧвӧл тормозъёс. Эстонъёс шайтанъёс кадь шутэтско но юмшало! Ӵукнаозь! Нош ӵукна сайкало но тулыс сяська тусын дышетскыны кошко. Эстонъёс самоироничноесь. Соос уг возьдасько асьсэ яратоно чорыг сиёнзы, аспӧртэм кылзы, куазьзы сярысь серекъяны. Соос уг ярато юнме вераськыны, тужгес но кудӟытозязы. Кӧня ке ӟузьыны шедьто ке, ымзэс уд пытса ни: «Удмуртъёс - милям родняосмы», «Ойдо кырӟалом эстон кырӟанъёсты», «Песянайме Сибире келязы», «Тон дунне вылын самой ӟеч адями! Тон мынам удмурт сузэре! Ум люкиське, ум люкиське, ноку но ум люкиське! Сябась!» Эшшо соос, удмуртъёс сямен ик, тодмотэм адямиослы уг оско, мурт каро, но одӥг пол сазь дыръязы тонэ эш каризы ке - пыраклы! Таяз аре мыным кылдӥз синмаськем эстон синъёсты адӟыны, эстон курыт синкылиосты ӵушылыны но эстон кӧтӝожез кылзыны.5. Уд мӧзмиськы-а?Уг мӧзмиськы! Анай-атае доры бертасал, бакчае потыса, кияр сиысал, матысь эшъёсыным адскысал, кунояськысал но берен кошкысал. Зэмзэ вераса, мыным эстон омырен туж капчи шокаське. Яратоно эше котьку вӧзам, анай-атайме котькуд нунал скайпысь адӟисько. Университет студентъёслы сётэ тузӥ лыдӟиськонни, Эстон шаер - дунтэк wi-fi, Лённарт Мери нимо фонд - тырмыт стипендия.6. Туган шедьтӥд ни-а отысь?Яратоно юан! Кылӥськом ялан! Соин йырингес туганэным авка пуктӥ «ВКонтактее». Туган сярысь юанъёс огвакытлы вуэмысь дугдӥзы. Кыкетӥ тулкым вуиз выль юанэн: «Кытысь бон туганэд?» Туганэ Германиысь. Кылдӥз ке - бызё. Юри сое ӧй утча. Тузӥ удмурт сюрысал ке, удмуртлы но бызьысал! Татчыозь тузӥ удмурт нылъёс гинэ сюрылӥзы. Хм.. Тоже урод ӧвӧл...7. Мар сиыса отын улӥськоды ни?Толэзьлэн кутсконаз - авокадо, пицца, сок, ческыт сиён. Куддыръя ресторанын, кафеын, столовойын. Толэзьлэн пумаз - сьӧдчабей ӝук но ву.8. Англи кылын умой вераськиськод, дыр, ни?Эстоние кошкытозь но, туж ик урод уг вераськиськы вал. Но, аудиториын пукыса, ортчем дырез дышетод-а яке нуналаз 24 час англи (эстон но) кыл пӧлын улод-а - пӧртэмез вань. Озьыен, али ми тросгес тодӥськом юмшанэн, утялскон-пӧраськонэн герӟаськем кылъёсты, урод кылъёсты. Куддыръя уйшорын сайкатӥсез луэ, амал ӧвӧл, интыязы пуктыны быгатыны кулэ.9. Общагаын улӥськоды-а?О-о, 5 этажъем общежитиын. Татын уло адямиос. Кӧня ке чонариез адӟи, но одӥг таракан но сюресэ вамен ӧз на поты! Куноос котьку но быгато лыктыны, инты вань ке (ӧвӧл но ке) изьыны. Туала комнатае УдГУ общагаысь 2 комнаталэсь бадњымгес. Оглом блокын 3 комната, 5-6 муртлы. Милям вань 5-6 муртлы (!) кухня, душ но сьӧрос. Эшшо 1-тӥ этажын вань 5 мисьтаськон машинаен но 5 дћськут куасьтон интыен прачечной, кытчы пырыны луэ, комендантлэн пыд дорозяз йыбырттытэк (но 2 евро тырыса)! Со сяна, 5-тӥ этажысь сю пол лифтэн медад васька шуыса, интернет агай котьку шумпотыса возьматэ, вань-а али прачечнойын буш машина, ӧвӧл ке, кӧня минут ортчыса, бушез луоз. Нялтас вераса, комендантмы - зарни кышномурт! Серекъятэк. Мынэсьтым блокме, кытын 3 адями гинэ, со вань сюлмыныз яратэ. Туж оскеме потэ, мон поннагес шуыса, но сюлмы тодэ: 2 мусолэсь но мусо, чеберлэсь но чебер, французлэсь но француз пиос понна. Бен! Нылъёс но пиос капчиен одӥг блокын уло.10. Диссер гожтӥд ни-а?Мае гожтӥ?Басьтэмын Ирина Зангариклэн блогысьтыз. Теги: дышетон чурали Эстония | Лулчеберет |